paragraph_text: Honorijev magister militum, Flavije Konstancije je pokvario odnose između Ataulfa i Honorija i uspio je izvojevati blokadu mediteranskih galskih luka. Kao odgovor, Ataulf je proglasio Priska Atala za augusta u Bordeauxu 414. godine. Ali Konstancijeva pomorska blokada je bila uspješna te se 415. godine Ataulf povukao sa svojim ljudima u sjevernu Hispaniju. Atal je pokušao pobjeći, ali ga je uhvatio Konstancije i poslao u izgnanstvo gdje je bivši uzurpator kasnije preminuo.